**גמר ליגת האלופות 2002** התקיים בהאמפדן פארק בגלאזגו, סקוטלנד ב-15 במאי 2002, ובו נקבע כי הזוכה בטורניר ליגת האלופות לעונת 2001/2002 היא קבוצת ריאל מדריד הספרדית, שניצחה במשחק את באייר לברקוזן מגרמניה בתוצאה 1–2.

ריאל מדריד זכתה בתואר בפעם התשיעית בתולדותיה, ובכך שימרה את מיקומה כשיאנית הזכיות במפעל. היה זה משחק גמר ליגת האלופות ה-12 בהיסטוריה של הקבוצה, יותר מכל קבוצה אחרת, והשלישי בתוך חמש עונות, כשבכל השלושה היא זכתה בתואר (ניצחה את ולנסיה ב-2000 ואת יובנטוס ב-1998). עבור באייר לברקוזן היה זה משחק הגמר הראשון בתולדותיה, והיא הייתה לקבוצה השישית מגרמניה שהשתתפה במשחק גמר ליגת אלופות (קדמו לה באיירן מינכן, בורוסיה מנשנגלדבך, בורוסיה דורטמונד, המבורג ואיינטרכט פרנקפורט).

ריאל מדריד העפילה למפעל הישר לשלב הבתים הראשון, לאחר שזכתה באליפות הליגה הספרדית. לברקוזן נאלצה להתמודד בסיבוב המוקדמות השלישי, לאחר שסיימה במקום הרביעי בבונדסליגה. לאחר שעברו שני שלבי בתים, הדיחו שתי הקבוצות בשלבי הנוק-אאוט שתי אלופות אירופה לשעבר, כשריאל מדריד הדיחה את באיירן מינכן ואת ברצלונה, ולברקוזן הדיחה את צמד האנגליות, ליברפול ומנצ'סטר יונייטד.

לפני המשחק, נערכה דקת דומייה לזכר המאמן האוקראיני ולרי לובנובסקי, שנפטר יומיים לפני המשחק. במשחק עצמו, ריאל הפייבוריטית עלתה ליתרון מוקדם משער של ראול גונזלס, אך כמה דקות אחר כך כבש לוסיו את שער השוויון. לפני הירידה למחצית כבש זינדין זידאן שער מרהיב בבעיטת יעף שהכריע את גורל המשחק.

ללברקוזן, היה המשחק לחלק מסיום עונה אכזרי מבחינתה, שכלל גם אובדן אליפות הבונדסליגה במחזורי הסיום והפסד בגמר הגביע הגרמני.

מאמן ריאל, ויסנטה דל בוסקה, השלים זכייה שנייה עם המועדון כמאמן, לאחר שהוביל את הקבוצה גם לזכייה בשנת 2000.

הדרך אל הגמר
------------

### ריאל מדריד

בהגרלת שלב הבתים הראשון שובצה ריאל בבית א', יחד עם רומא, לוקומוטיב מוסקבה ואנדרלכט. ריאל הפגינה יכולת משכנעת כשניצחה בארבעת משחקי הפתיחה בפער שערים של 2–12. לאחר שהבטיחה את עלייתה, סיימה הקבוצה בתיקו ביתי מול רומא (1-1), והפסידה במשחק חסר חשיבות במוסקבה (0–2). 

| שלב הבתים הראשון - ריאל מדריד |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| ספרדספרד **ריאל מדריד** | 6 | 4 | 1 | 1 | 13 | 5 | 8+ | **13** |
| איטליהאיטליה רומא | 6 | 2 | 3 | 1 | 6 | 5 | 1+ | **9** |
| רוסיהרוסיה לוקומוטיב מוסקבה | 6 | 2 | 1 | 3 | 9 | 9 | 0 | **7** |
| בלגיהבלגיה אנדרלכט | 6 | 0 | 3 | 3 | 4 | 13 | 9- | **3** |

בשלב הבתים השני שובצה ריאל בבית ג' לצידן של פנאתינאיקוס, ספרטה פראג ופורטו. גם הפעם ריאל סיימה בראשות הבית, לאחר שהשיגה חמישה ניצחונות בחמשת המשחקים הראשונים. ריאל, שסיימה את השלב בתוצאת תיקו ביוון מול פנאתינייקוס (2-2), רשמה מאזן נקי מהפסדים בשלב הבתים השני והעפילה לשלב הנוק-אאוט הראשון, רבע הגמר.

| שלב הבתים השני - ריאל מדריד |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| ספרדספרד **ריאל מדריד** | 6 | 5 | 1 | 0 | 14 | 5 | 9+ | **16** |
| יווןיוון פנאתינאיקוס | 6 | 2 | 2 | 2 | 7 | 8 | 1- | **8** |
| צ'כיהצ'כיה ספרטה פראג | 6 | 2 | 0 | 4 | 6 | 10 | 4- | **6** |
| פורטוגלפורטוגל פורטו | 6 | 1 | 1 | 4 | 3 | 7 | 4- | **4** |

בשלב רבע הגמר פגשה ריאל את אלופת אירופה המכהנת, באיירן מינכן. הגרמנים, שניצחו במשחק הגמר של העונה שעברה קבוצה ספרדית, ולנסיה, ניצחה במשחק הראשון באצטדיון האולימפי במינכן, לאחר שריאל הובילה החל מהדקה ה-11 וברוב שלבי המשחק. שערים של שטפן אפנברג בדקה ה-82 ושל קלאודיו פיסארו שתי דקות בלבד לסיום, העניקו לבאיירן את היתרון לקראת הגומלין. למרות זאת, במשחק שהתקיים באצטדיון סנטיאגו ברנבאו במדריד, גברה ריאל על יריבתה בתוצאה 0–2, כשאיוואן הלגרה מעניק לריאל את היתרון, גם במשחק וגם בשערי החוץ, אחרי 69 דקות, וגוטי קובע את תוצאת המשחק חמש דקות לסיומו.

בשלב חצי הגמר פגשה ריאל את יריבתה ברצלונה, במשחק המכונה הקלאסיקו. המשחק הראשון נערך בקאמפ נואו בברצלונה, ובו זינדין זידאן העניק לריאל את היתרון בדקה ה-50. סטיב מקמנמן קבע את תוצאת הסיום בתוך תוספת הזמן של המשחק. במשחק הגומלין כבש ראול גונזלס את שער היתרון של ריאל. גם שער עצמי של הלגרה לא הספיק לברצלונה, וריאל עברה את יריבתה המרה בדרך לגמר ה-12 בתולדותיה.

### באייר לברקוזן

לברקוזן התקדמה לשלב הבתים בסיומו של מפגש כפול מול הכוכב האדום בלגרד. לאחר שוויון 0-0 במשחק הראשון בבלגרד, ניצחה לברקוזן בבאיי ארנה, אצטדיונה הביתי, בתוצאה 0–3, עם צמד שערים של אוליבר נויביל.

בהגרלת שלב הבתים הראשון שובצה לברקוזן לבית ו', לצידן של ברצלונה, אולימפיק ליון ופנרבחצ'ה. לברקוזן הרשימה עם שלושה ניצחונות בסיבוב הראשון, כולל 1–2 ביתי מול ברצלונה, לאחר שהספרדים כבר הובילו 0–1 במחצית. עם פתיחת הסיבוב השני הפסידה לברקוזן באותה תוצאה לברצלונה בספרד, בדרך לניצחון נוסף (1–2 בחוץ מול פנרבחצ'ה) והפסד נוסף (2–4 ביתי לליון). לברקוזן העפילה לשלב הבתים השני מהמקום השני בבית.

| שלב הבתים הראשון - באייר לברקוזן |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| ספרדספרד ברצלונה | 6 | 5 | 0 | 1 | 12 | 5 | 7+ | **15** |
| גרמניהגרמניה **באייר לברקוזן** | 6 | 4 | 0 | 2 | 10 | 9 | 1+ | **12** |
| צרפתצרפת אולימפיק ליון | 6 | 3 | 0 | 3 | 10 | 9 | 1+ | **9** |
| טורקיהטורקיה פנרבחצ'ה | 6 | 0 | 0 | 6 | 3 | 12 | 9- | **0** |

בשלב הבתים השני, הוגרלה לבית ד' יחד עם ארסנל, יובנטוס ודפורטיבו לה קורוניה, נציגה אחת לכל אחת מארבע הליגות ביבשת. לברקוזן פתחה את הבית בתבוסה בטורינו, 0-4 ליובנטוס, אך התעשתה עם ניצחון ביתי 0–3 על לה קורוניה. במשחק ביתי נוסף היא נפרדה בשוויון 1-1 מול ארסנל. עם פתיחת הסיבוב השני שוב ספגה תבוסה, 1-4 בחוץ לארסנל, בדרך לצמד ניצחונות 1–3, על יובנטוס בבית ועל לה קורוניה בחוץ. הניצחון הכפול על הספרדים הקנה לקבוצה את המקום הראשון בבית לאחר שהקבוצות סיימו בשוויון נקודות, למרות פער השערים הנחות של הגרמנים. 

| שלב הבתים השני - באייר לברקוזן |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| גרמניהגרמניה **באייר לברקוזן** | 6 | 3 | 1 | 2 | 11 | 11 | 0 | **10** |
| ספרדספרד **דפורטיבו לה קורוניה** | 6 | 3 | 1 | 2 | 7 | 6 | 1+ | **10** |
| אנגליהאנגליה ארסנל | 6 | 2 | 1 | 3 | 8 | 8 | 0 | **7** |
| איטליהאיטליה יובנטוס | 6 | 2 | 1 | 3 | 7 | 8 | 1- | **7** |

ברבע הגמר פגשה לברקוזן את ליברפול מאנגליה. במשחק הראשון באצטדיון אנפילד, גברה ליברפול על לברקוזן משער ניצחון של סמי הופייה על סף סיום המחצית. הגומלין בלברקוזן היה מלא תהפוכות. לברקוזן עלתה ליתרון ראשונה, אך ליברפול השיגה את השוויון שלוש דקות להפסקה, ובכך קבעה שלברקוזן תצטרך להשיג ניצחון בהפרש של שני שערים על מנת להעפיל. שני שערים בתוך ארבע דקות קבעו 1–3 ללברקוזן בדקה ה-68, שהיה מספיק לה כדי להעפיל, אך שער שוויון בדקה ה-79 החזיר את יתרון שערי החוץ לליברפול. שש דקות לסיום קבע לוסיו את תוצאת המשחק, 2-4 שמעלה את לברקוזן לחצי הגמר.

בחצי הגמר פגשה לברקוזן קבוצה נוספת מהפרמייר ליג, מנצ'סטר יונייטד. במשחק הראשון באולד טראפורד, יונייטד הובילה פעמיים, אך פעמיים הצליחה לברקוזן למצוא את השוויון, כשמיכאל באלאק איזן ל-1-1, ואוליבר נויביל משווה בשנית רבע שעה לסיום המשחק, וקובע את תוצאת הסיום, 2-2. בגומלין בבאיי ארנה שוב יונייטד עלתה ליתרון ראשונה, אך שער שוויון של נויביל בתוספת הזמן של המחצית הראשונה קבע את תוצאת המשחק, שוויון 1-1. על אף שלא הושגה הכרעה בשני המשחקים, לברקוזן עלתה לגמר הראשון בתולדותיה, בזכות עדיפות בשערי חוץ.

סיכום המשחק
-----------

### מחצית ראשונה

המשחק החל בקצב טוב מצידה של ריאל מדריד, שגם עלתה ראשונה על לוח התוצאות עם שער מהיר. בדקה ה-9, רוברטו קרלוס, מגן ריאל מדריד, הוציא כדור חוץ ארוך מאזור קו האמצע. מי שהשתלט על הכדור היה חלוץ ריאל, ראול גונזלס, שמצא את הרשת בבעיטה שטוחה מצד שמאל של הרחבה. לאחר השער, נסוגה ריאל לאחור ולברקוזן החלה ליזום. כעבור שש דקות, הלחץ נשא פרי, כשכדור חופשי של מיכאל באלאק מצא את ראשו של לוסיו, שנגח פנימה וקבע שוויון 1-1. בדקת הסיום של המחצית נכבש אחד השערים היפים בהיסטוריית משחקי הגמר. רוברטו קרלוס הגביה כדור מאגף שמאל אל תוך הרחבה. מי שהמתין לכדור היה זינדין זידאן, שבבעיטת יעף מצא את הרשת העליונה של שוער לברקוזן, האנס-יורג בוט, וקבע את תוצאת המחצית, 1-2 לריאל מדריד.

### מחצית שנייה

האירוע המשמעותי הראשון במחצית השנייה התרחש בדקה ה-68. ססאר סנצ'ס, שוערה של ריאל, נפצע בכף רגלו והוחלף על ידי השוער הצעיר בן ה-21, שלימים הפך לקפטן הקבוצה, איקר קסיאס. קצב המשחק הואט, גם בעקבות גשם שהחל לרדת באצטדיון, אך דקות הסיום התאפיינו בלחץ מצד הגרמנים, כולל הצטרפות להתקפה של בוט בכדורי הקרן של קבוצתו, והדיפה של קסיאס מקו השער ממש בדקות הסיום. למרות דקות הלחץ, ריאל ושוערה הצעיר השכילו לשמור על התוצאה ולהביא למועדון את התואר בפעם התשיעית בתולדותיו.

|  |  |  |  |  |
| --- | --- | --- | --- | --- |
| 15 במאי 2002 | **ספרדספרד ריאל מדריד** | **2 - 1** | **באייר לברקוזן גרמניהגרמניה** | האמפדן פארק, גלאזגו, סקוטלנד**צופים:** 52,000**שיפוט:** שווייץשווייץ אורס מאייר |
| ראול גונזלס הובקע שער בדקה ה- 9' 9'  זינדין זידאן הובקע שער בדקה ה- 45' 45' | (סיקור) | לוסיו הובקע שער בדקה ה- 14' 14' |

### הרכבי הקבוצות

|  |  |
| --- | --- |
| 





**ריאל מדריד**
 | 





**באייר לברקוזן**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **ריאל מדריד:** |
|  |  |
| שוער | **13** | ספרדספרד ססאר סנצ'ס הוחלף בדקה ה-68 68' |
| מגן ימני | **2** | ספרדספרד מיצ'ל סלגאדו כרטיס צהוב בדקה ה-45+2 45+2' |
| בלם | **4** | ספרדספרד פרננדו היירו (קפטן) |
| בלם | **6** | ספרדספרד איוואן הלגרה |
| מגן שמאלי | **3** | ברזילברזיל רוברטו קרלוס כרטיס צהוב בדקה ה-89 89' |
| קשר אחורי | **24** | צרפתצרפת קלוד מקאללה הוחלף בדקה ה-73 73' |
| קשר ימני | **10** | פורטוגלפורטוגל לואיש פיגו הוחלף בדקה ה-61 61' |
| קשר שמאלי | **21** | ארגנטינהארגנטינה סנטיאגו סולארי |
| קשר התקפי | **5** | צרפתצרפת זינדין זידאן הובקע שער בדקה ה- 45' 45' |
| חלוץ | **7** | ספרדספרד ראול גונזלס הובקע שער בדקה ה- 9' 9' |
| חלוץ | **9** | ספרדספרד פרננדו מוריינטס |
| **מחליפים:** |
| שוער | **1** | ספרדספרד איקר קסיאס נכנס כמחליף בדקה ה-68 68' |
| מגן | **18** | ספרדספרד אייטור קראנקה |
| מגן | **31** | ספרדספרד פרנסיסקו פאבון |
| קשר | **8** | אנגליהאנגליה סטיב מקמנמן נכנס כמחליף בדקה ה-61 61' |
| קשר | **14** | ספרדספרד גוטי |
| קשר | **16** | ברזילברזיל פלביו קונסייסאו נכנס כמחליף בדקה ה-73 73' |
| חלוץ | **23** | ספרדספרד פדרו מוניטיס |
| **מאמן:** |
| ספרדספרד ויסנטה דל בוסקה |

 |  | 

|  |
| --- |
| **באייר לברקוזן:** |
|  |  |
| שוער | **1** | גרמניהגרמניה האנס-יורג בוט |
| מגן ימני | **26** | גרמניהגרמניה זולטן זבסקן הוחלף בדקה ה-65 65' |
| בלם | **6** | קרואטיהקרואטיה בוריס זיבקוביץ' |
| בלם | **19** | ברזילברזיל לוסיו הובקע שער בדקה ה- 14' 14' הוחלף בדקה ה-90+1 90+1' |
| מגן שמאלי | **35** | ארגנטינהארגנטינה דייגו פלסנטה |
| קשר אחורי | **28** | גרמניהגרמניה קארסטן ראמלו (קפטן) |
| קשר ימני | **25** | גרמניהגרמניה ברנד שניידר |
| קשר מרכזי | **13** | גרמניהגרמניה מיכאל באלאק |
| קשר שמאלי | **23** | גרמניהגרמניה תומאס ברדריץ' הוחלף בדקה ה-39 39' |
| קשר התקפי | **10** | טורקיהטורקיה יילדיראי בשטורק |
| חלוץ | **27** | גרמניהגרמניה אוליבר נויביל |
| **מחליפים:** |
| שוער | **20** | אוסטרליהאוסטרליה פרנק יוריץ' |
| מגן | **3** | קרואטיהקרואטיה מרקו באביץ' נכנס כמחליף בדקה ה-90+1 90+1' |
| מגן | **47** | גרמניהגרמניה תומאס קליין |
| קשר | **15** | קרואטיהקרואטיה יוריצה ורנאיש |
| קשר | **33** | גרמניהגרמניה אנל דזקה |
| חלוץ | **9** | גרמניהגרמניה אולף קירסטן נכנס כמחליף בדקה ה-65 65' |
| חלוץ | **12** | בולגריהבולגריה דימיטאר ברבאטוב נכנס כמחליף בדקה ה-39 39' |
| **מאמן:** |
| גרמניהגרמניה קלאוס טופמולר |

 |

|  |
| --- |
| **השחקן המצטיין:**
צרפתצרפת זינדין זידאן
**עוזרי שופט:**
שווייץשווייץ פרנצ'סקו בורגינה (קוון)
שווייץשווייץ פליקס זיגר (קוון)
**שופט רביעי:**
שווייץשווייץ מאסימו בוסאקה |

### נתוני משחק

|  | ריאל מדריד | באייר לברקוזן |
| --- | --- | --- |
| שערים | 2 | 1 |
| בעיטות לשער | 7 | 13 |
| בעיטות למסגרת | 4 | 6 |
| החזקת כדור | 48% | 52% |
| קרנות | 0 | 6 |
| עבירות | 31 | 17 |
| נבדלים | 2 | 3 |
| כרטיסים צהובים | 2 | 0 |
| כרטיסים אדומים | 0 | 0 |

קישורים חיצוניים
----------------

* ynet ספורט, ריאל מדריד אלופת אירופה, באתר ynet, 16 במאי 2002

| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |